Mati Alaver

Mati Alaver (sündinud 21. veebruaril 1954 Võrus) on endine eesti suusatreener.

Alaver on Eesti suusatamise meistrivõistluste medalivõitja (1977, 1978). Tema edukamad õpilased on olnud Andrus Veerpalu ja Jaak Mae. Salajases rahvusvahelises dopinguvõrgustikus oli ta tuntud hüüdnimega Kindral.Prokurör Pern kinnitas: Alaver oli võrgustikus hüüdnimega Kindral sport.err.ee, 23. september 2020

Elukäik
Mati Alaver lõpetas 1972. aastal Friedrich Reinhold Kreutzwaldi nimelise Võru 1. Keskkooli ning 1976. aastal Tartu Riikliku Ülikooli kehakultuuri erialal.

Aastatel 1976–1980 oli ta Tartu Riikliku Ülikooli suusakateedri õppejõud, Eesti NSV teeneliseks treeneriks sai Alaver 1986. aastal. Aastatel 1981–1992 oli Alaver Eesti naiste suusakoondise ning 1992–2011 Eesti murdmaasuusatamise peatreener. 2006. aastast kuni 2019. aastani omas Alaver treeneri 7. kutsetaset (meistertreener). Ta on osalenud aastatel 1992–2018 treenerina 8 korda taliolümpiamängudel.Mati Alaver Eesti Spordi Biograafiline Leksikon

31. oktoobril 2011 peatas Eesti Suusaliidu juhatus Mati Alaveri volitused koondise peatreenerina kuni Andrus Veerpalu dopingujuhtumi asjaolude selgumiseni. Aastatel 2014–2018 oli ta Kasahstani suusataja Aleksei Poltaranini tiimi juht ja treener.

Alaver on olnud aastatel 1999–2001 ja 2005–2019 Eesti Olümpiakomitee, 2001–2012 Eesti Olümpiakomitee esindajate kogu, 2005–2014 Eesti Olümpiakomitee tippspordi nõukogu ja 2016–2019 Eesti Olümpiakomitee täitevkomitee liige. 2004. kuni 2019. aastani oli ta Eesti Treenerite Liidu juhatuse liige.

Eesti Reformierakonna liige oli Alaver aastatel 2001–2019.

 2019. aasta veredopinguskandaal 

27. veebruaril 2019 korraldas Austria kriminaalpolitsei põhja suusaalade MMi võistluslinnas Seefeldis dopinguga seotud läbiotsimise ja vahistas selle käigus viis murdmaasuusatajat: Aleksei Poltaranini Kasahstanist, Dominik Baldaufi ja Max Hauke Austriast ning Andreas Veerpalu ja Karel Tammjärve Eestist. Samal päeval vahistati Saksamaal Erfurdis veel kaks inimest, kellest üks oli spordiarst Mark Schmidt. Viimast on juba varem kahtlustatud veredopingu vahendamises. 28. veebruari õhtul vabanesid Tammjärv ja Veerpalu, olles tunnistanud seotust dopinguga.

1. märtsil tunnistas Tammjärv, et ta on veredopingut tarvitanud alates 2016. aasta suvest ja et spordiarst Mark Schmidti kontakti andis talle endine Eesti suusakoondise peatreener Mati Alaver. Alaver tunnistas samal päeval kontakti vahendamist.

4. märtsil otsustas Eesti president Kersti Kaljulaid võtta Mati Alaverilt talle antud kaks riiklikku teenetemärki. Samal päeval tunnistas veredopingu kasutamist veel üks Eesti murdmaasuusataja Algo Kärp, kelle kinnitusel sai ka tema Mati Alaverilt 2016. aasta suvel dopinguarsti Mark Schmidti kontakti.

14. novembril 2019 mõistis Harju maakohus Mati Alaveri kokkuleppemenetluses dopingu tarvitamisele kallutamises süüdi ning karistas teda aastase tingimisi vangistusega poolteiseaastase katseajaga.Kohus mõistis Alaveri tingimisi vangi, mees ise süüd ei tunnistanud, ERR Nii Alaver kui ka teine asjaosaline, olümpiavõitja Andrus Veerpalu on seejärel valinud vaikimistaktika ning keeldunud kommentaaridest ja intervjuudest.Viis aastat Eesti dopingusuusatajate jälgi ajanud Mihkel Kärmas: elasime jaanuaris umbes nädal aega teadmises, et Alaver annab intervjuu ohtuleht.ee, 17. oktoober 2025

Tunnustus
 1986 Eesti NSV teeneline treener
 1999 Eesti Vabariigi spordipreemia (murdmaasuusatamise rahvuskoondise ettevalmistamise eest Nagano taliolümpiamängudeks)
 1999 aasta treener
 2002 Eesti Vabariigi spordipreemia (murdmaasuusatamise rahvuskoondise ettevalmistamise eest Lahti maailmameistrivõistlustel)
 2001 aasta treener
 2001 Eesti Vabariigi spordipreemia
 2002 aasta treener
 2002 Tartu medal
 2003 aasta treener
 2001 Eesti Punase Risti IV klassi teenetemärk (2019. aastal otsustas Eesti president dopinguskandaali tõttu teenetemärgi tagasi võtta)
 2003 Pressisõber
 2003 Rahvusvahelise Olümpiakomitee aastaauhind Sporting Excellence
 2006 Valgetähe III klassi teenetemärk (2019. aastal otsustas Eesti president dopinguskandaali tõttu teenetemärgi tagasi võtta)
 2007 Eesti Olümpiakomitee teenetemärk (2019. aastal otsustas EOK dopinguskandaali tõttu teenetemärgi tagasi võtta)EOK täitevkomitee soovitab Alaverilt ja Veerpalult treenerikutse ära võtta. ERR, 05.03.2019
2009 Eesti Vabariigi spordipreemia
2009 aasta treener
2010 Eesti Vabariigi spordipreemia (tulemusliku töö eest treenerina maailmameister Andrus Veerpalu ettevalmistamisel 2009. aasta suusatamise maailmameistrivõistlusteks)

 Viited 

 Välislingid 

 Luust ja lihast Mati Alaver otsib uusi väljakutseid, Terviseleht 2001
 Suusaprofessor Mati Alaver, Terviseleht 2002
 Toomas Karu. Mati Alaver on meie kullakoorma vedur, Postimees, 27. veebruar 2006
 "Mati Alaver (54) — alati kursis" EPL, 16. veebruar 2008
 Jaan Martinson. "Mati Alaver: sportlaselt ei saa nõuda, kui ta pole rahamurest prii" Õhtuleht, 8. aprill 2008
 "Mati Alaver: medalivõidu järel valitseb sees tühjus" Postimees, 24. oktoober 2008 (ERR-i video)
 Jaan Martinson. Mati Alaver: "Ööklubi külastamine on suusakoondislasele keelatud!" Õhtuleht, 15. jaanuar 2009
 "Mati Alaver dopinguarsti kontakti vahendamisest: minu elu suurim viga" ERR, 1. märts 2019
"Mati Alaver: minu tegevusele ei ole mingit õigustust" Postimees, 1. märts 2019 
 "FIS: Alaver võttis kõik süüdistused omaks" ERR sport, 8. aprill 2020
 "Mati Alaveri kohtutoimik purustab viimasegi illusiooni tema puhtusest" ERR sport, 23. september 2020

Kategooria:Eesti suusatreenerid
Kategooria:Tartu Ülikooli kehakultuuriteaduskonna õppejõud
Kategooria:Tartu Ülikooli kehakultuuriteaduskonna vilistlased
Kategooria:Eesti NSV teenelised treenerid
Kategooria:Endised riikliku teenetemärgi kavalerid
Kategooria:Sündinud 1954